બનાવ અંગેની વિગતો જોઇએ તો પટેલનગરમાં રહેતાં કારડીયા રાજપૂત અરવિંદભાઇ હાજાભાઇ પરમાર પેડકના દરવાજા પાસે શિવકૃપા ટ્રાવેલ્સ એન્ડ કારગો નામે ઓફિસ રાખી ધંધો કરે છે. ગઇકાલે સવારે જયપુરથી શિવકૃપા ટ્રાવેલ્ની બસ નં. જીજે૩બીવી-૨૫૨૦માં ગુવારના ૮ કોથળા પાર્સલ તરીકે આવ્યા હતાં. આ તેના પર લખેલા નંબર ઉપર કર્મચારીએ ફોન કરી પાર્સલ લઇ જવા જણાવતાં ત્રણ-ચાર શખ્સો આવ્યા હતાં. ૧ કોથળાના ૨૫૦ લેખે ૨૦૦૦ રૂપિયા ચુકવવાનું આ શખ્સોને કર્મચારી કાનસિંહ કૃપસિંહ ચોૈહાણ (રાવત) (ઉ.૧૯-રહે. મુળ રાજસ્થાન)એ જણાવતાં આ શખ્સોએ એક કોથળાના રૂ. ૧૦૦ જ થાય તેમ કહી માથાકુટ કરી માત્ર ૧૫૦૦ જ ચુકવ્યા હતાં અને ભાગી ગયા હતાં. આ બાબતે કર્મચારીએ શેઠ અરવિંદભાઇ પરમારને વાત કરી હતી.